Jeremy de León. Jeremy André de León Rodriguez (2004-yil 18-mart) – puerto-rikolik futbolchi, hujumchi sifatida oʻynaydi. U oʻzining ajoyib sur’ati, toʻp ustidagi texnikligi va tananing yuqori kuchi bilan mashhur. Klub faoliyati. Kastellon. Yoshligida de Leon mahalliy Hispania FA jamoasida oʻynagan. 9 yoshida u Sevilla jamoasi bilan birga mashgʻulot oʻtkazish uchun taklif qilindi. 2014-yil aprel oyida oʻn yoshida u „Malaga“ jamoasi uchun sinov uchun yoshlar turnirida va „Sevilya“ klubi bilan ikkinchi mashgʻulotda ishtirok etish uchun Ispaniyaga taklif qilindi. 2019-yilda Sheffild kubogida GPS Puerto-Riko uchun oʻynab yurganida, u Valensiyada joylashgan Xalqaro taraqqiyot akademiyasi tomonidan qoʻllab quvvatlandi va u oilasi bilan 2020-yil yozida klubga qoʻshilish uchun Ispaniyaga koʻchib oʻtdi. 2021/2022-yilgi mavsum qishida u CD Castellon yoshlar jamoasiga qoʻshildi. U19 ligasida oʻn uchta oʻyinda yigirma uchta gol urib jamoaning eng yaxshi toʻpurari boʻlganidan soʻng, futbolchi 2022-yilning bahorida La Liganing "Barselona", "Almeriya" va „Sevilya“ klublaridan qiziqish uygʻotdi. Oradan koʻp oʻtmay u "Real Madrid", "Atletiko Madrid" va „Real Betis“ jamoalaridan biriga oʻtishi mumkin edi. Qiziqishlarga qaramay, de Leon „Kastellon“ jamoasi bilan 2022-yilning may oyida oʻzining birinchi professional shartnomasini imzoladi. Bu ikki yillik shartnomaga koʻra, u klubda 2024-yilgacha qoladi. U klubdagi debyutini oʻsha oyda Villarreal B klubiga qarshi oʻtkazdi. Keyingi oy "Valensiya" futbolchini ijaraga olish imkoniyatlarini oʻrganib chiqdi. 2024-yil 24-yanvarda Kastellon de Leonning La Liga klubi Real Madrid jamoasiga oʻtganini rasman eʼlon qildi. Terma jamoadagi faoliyati. Yoshlar darajasida de Leon Puerto-Riko terma jamoasini 2022-yilgi KONKAKAF U-20 chempionati saralashida himoya qilgan. U Guruh bosqichining soʻnggi oʻyinida Bermuda yoshlar terma jamoasiga qarshi ikkita gol urdi, natijada Puerto-Riko final turniriga yoʻllanma olgan. Oʻsha yili u Belizda boʻlib oʻtgan 2022-yilgi UNCAF U-19 turniri uchun Puerto-Riko terma jamoasiga chaqirildi. U Panama bilan 3:3 hisobidagi durang oʻyinda ikkita gol urdi. De Leon kattalar terma jamoasiga birinchi chaqiruvini 2022-yil yozida 2022/2023-yilgi KONKAKAF Millatlar Ligasi musuboqasi C guruhi oʻyinlari oʻtkazilgan vaqtida olgan. Shaxsiy hayot. Leon – chililik futbolchi Arturo Vidalning onasi orqali ikkinchi amakivachchasi. Mutaxassislar uni uzoq masofalarga toʻp bilan yugurish va yuqori aniqlik bilan yakunlash qobiliyati tufayli uni „Puerto-Riko Messi“ deb atashgan.